
ประกาศองค์การบริหารส่วนตำบลไชยมนตรี
เรื่อง   รับสมัครสอบคัดเลือกบุคคลเพื่อบรรจุและแต่งตั้งเป็นพนักงานจ้างตามภารกิจ
-------------------------------



ด้วยองค์การบริหารส่วนตำบลไชยมนตรี  อำเภอเมืองนครศรีธรรมราช  จังหวัดนครศรีธรรมราช มีความประสงค์จะรับสมัครบุคคล เพื่อบรรจุแต่งตั้งเป็นพนักงานจ้างขององค์การบริหารส่วนตำบล ประจำปีงบประมาณ  พ.ศ.2556  จำนวน 2 ตำแหน่ง 2 อัตรา เพื่อปฏิบัติงานในองค์การบริหารส่วนตำบล ไชยมนตรี  


อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช (ก.อบต.จังหวัด)  เรื่องหลักเกณฑ์และเงื่อนไขเกี่ยวกับพนักงานจ้าง  ลงวันที่  26  กรกฎาคม  2547  จึงประกาศรับสมัครสอบคัดเลือกบุคคลเพื่อบรรจุและแต่งตั้งเป็นพนักงานจ้าง   ดังนี้
1. ตำแหน่งที่รับสมัคร
1.1  ประเภท พนักงานจ้างตามภารกิจ
ตำแหน่ง  - ผู้ช่วยเจ้าหน้าที่ป้องกันและบรรเทาสาธารณภัย  จำนวน  1  อัตรา
            - ผู้ช่วยนายช่างไฟฟ้า        

          จำนวน  1  อัตรา
2. คุณสมบัติของผู้มีสิทธิผู้สมัคร


ผู้ซึ่งจะได้รับการจ้างเป็นพนักงานจ้าง  ต้องมีคุณสมบัติและไม่มีลักษณะต้องห้าม  ดังต่อไปนี้  



(1)  มีสัญชาติไทย
(2)  มีอายุไม่ต่ำกว่าสิบแปดปีบริบูรณ์ และไม่เกิน 60 ปี

  


(3)  ไม่เป็นบุคคลล้มละลาย




(4)  ไม่เป็นผู้มีกายทุพพลภาพ  จนไม่สามารถปฏิบัติหน้าที่ได้  ไร้ความสามารถหรือจิตฟั่นเฟือนไม่สมประกอบหรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น  สำหรับพนักงานส่วนตำบล



(5) ไม่เป็นผู้ดำรงตำแหน่งทางการเมือง  กรรมการพรรคการเมือง  หรือเจ้าหน้าที่ในพรรคการเมือง



(6) ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิก     สภาท้องถิ่น
  


(7) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ




(8) ไม่เคยเป็นผู้ถูกลงโทษให้ออก ปลดออกหรือไล่ออกจากราชการ             รัฐวิสาหกิจ หรือหน่วยงานอื่นของรัฐ












(9) ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น

3. หน้าที่ความรับผิดชอบ  ลักษณะงานที่ปฏิบัติ  คุณสมบัติเฉพาะตำแหน่ง  ค่าตอบแทนและระยะเวลาการจ้าง

3.1  ประเภท  พนักงานจ้างตามภารกิจ 

3.1.1 ตำแหน่ง ผู้ช่วยเจ้าหน้าที่ป้องกันและบรรเทาสาธารณภัย
 - รายละเอียดปรากฏตามภาคผนวก  ก.  ท้ายประกาศฉบับนี้
3.1.2  ตำแหน่ง ผู้ช่วยนายช่างไฟฟ้า
 - รายละเอียดปรากฏตามภาคผนวก  ก.  ท้ายประกาศฉบับนี้
4. วัน เวลา และสถานที่รับสมัครสอบ
 ผู้สนใจสามารถสอบถาม ขอดูรายละเอียดและยื่นใบสมัครพร้อมหลักฐานด้วยตนเอง   ได้ที่  สำนักงานปลัด องค์การบริหารส่วนตำบลไชยมนตรี  อำเภอเมืองนครศรีธรรมราช  จังหวัดนครศรีธรรมราช   ตั้งแต่วันที่ 13 - 26 มิถุนายน 2556 เวลา 8.30 - 16.30 น. ในวันและเวลาราชการ  โทรศัพท์  075-354000, 086-4708484   
5. เอกสารและหลักฐานที่ต้องนำมายื่นพร้อมใบสมัคร

     ผู้สมัครจะต้องยื่นใบสมัครด้วยตนเอง โดยกรอกรายละเอียดในใบสมัครให้ถูกต้องและครบถ้วน พร้อมทั้งนำเอกสารฉบับจริง และสำเนารับรองความถูกต้อง ดังนี้
๕.๑ สำเนาบัตรประจำตัวประชาชน จำนวน ๑ ฉบับ พร้อมรับรองสำเนา (ถ่ายด้านหน้าและด้านหลังของบัตรในใบเดียวกัน)


๕.๒ สำเนาทะเบียนบ้าน  จำนวน  ๑ ฉบับ พร้อมรับรองสำเนา


๕.๓ ใบรับรองแพทย์ปริญญาซึ่งแสดงว่าไม่เป็นโรคที่ต้องห้ามตามประกาศที่คณะกรรมการ กลางพนักงานส่วนตำบลกำหนด ซึ่งออกให้ไม่เกิน ๑ เดือน นับแต่วันที่ตรวจร่างกาย  จำนวน  ๑  ฉบับ


๕.๔ สำเนาประกาศนียบัตร / ปริญญาและสำเนาระเบียนแสดงผลการเรียนที่ระบุสาขาและรายละเอียด  จำนวนหน่วยกิตวิชาที่ศึกษา  ที่แสดงให้เห็นว่าเป็นผู้มีคุณวุฒิการศึกษาตรงตามคุณสมบัติเฉพาะสำหรับตำแหน่งที่สมัครสอบ  จำนวน  ๑  ฉบับ  โดยจะต้องสำเร็จการศึกษาและได้รับอนุมัติจากผู้มีอำนาจภายในวันที่ปิดรับสมัคร  กรณีที่หลักฐานทางการศึกษาดังกล่าวเป็นภาษาต่างประเทศ  ให้แนบฉบับที่แปลเป็นภาษาไทยด้วย  


๕.๕ รูปถ่ายหน้าตรงไม่สวมหมวกและแว่นตาดำ ขนาด ๑ นิ้ว จำนวน ๓ รูป ถ่ายมาแล้วไม่เกิน ๖ เดือน   ให้ผู้สมัครลงนามรับรองหลังรูปด้วย


๕.๖ หลักฐานอื่น ๆ (ถ้ามี) เช่น สำเนาทะเบียนสมรส สำเนาใบเปลี่ยนชื่อตัว – สกุล 
๕.๗ สำเนาหลักฐานการเกณฑ์ทหาร  (เฉพาะผู้สมัครเพศชาย)  จำนวน ๑ ฉบับ



สำหรับการรับสมัครในครั้งนี้ ให้ผู้สมัครตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่งตรงตามประกาศรับสมัคร หากภายหลังปรากฏว่าผู้สมัครรายใด มีคุณสมบัติดังกล่าวไม่ครบถ้วน องค์การบริหารส่วนตำบลไชยมนตรี จะถือว่าเป็นผู้ขาดคุณสมบัติในการสมัครสอบ และไม่มีสิทธิได้รับการจ้างให้ดำรงตำแหน่งใด ๆ

 6. ค่าธรรมเนียมในการสมัครสอบ

ผู้สมัครจะต้องเสียค่าธรรมเนียมการสมัครดังนี้

- ประเภทพนักงานจ้างตามภารกิจ ตำแหน่งละ ๑๐๐ บาท

ค่าธรรมเนียมในการสมัครจะไม่จ่ายคืนเมื่อได้ประกาศรายชื่อว่าเป็นผู้มีสิทธิเข้ารับการเลือกสรรแล้ว เว้นแต่มีการยกเลิกการดำเนินการเลือกสรรครั้งนี้ทั้งหมด เนื่องจากมีการทุจริตหรือส่อไปในทางทุจริต จึงจะจ่ายคืนค่าธรรมเนียมสอบแก่ผู้สมัครเฉพาะผู้ที่มิได้มีส่วนเกี่ยวข้องกับการทุจริตหรือส่อไปในทางทุจริตเท่านั้น
          ๗. การประกาศรายชื่อผู้มีสิทธิเข้ารับการเลือกสรร


องค์การบริหารส่วนตำบลไชยมนตรี  จะประกาศรายชื่อผู้มีสิทธิเข้ารับการเลือกสรรหลังจากได้ตรวจสอบคุณสมบัติถูกต้องแล้ว ในวันที่ 28 มิถุนายน ๒๕๕๖  ณ องค์การบริหารส่วนตำบลไชยมนตรี  
          ๘. หลักเกณฑ์และวิธีการคัดเลือก  


-  รายละเอียดตามภาคผนวก ข.  (ท้ายประกาศฉบับนี้)
           ๙. กำหนดวัน เวลา และสถานที่สอบคัดเลือก

คณะกรรมการจะทำการดำเนินการสอบคัดเลือก ณ องค์การบริหารส่วนตำบลไชยมนตรี อำเภอเมือง  จังหวัดนครศรีธรรมราช  ตามรายละเอียด ดังนี้

	ตำแหน่ง
	วันที่
	เวลา
	การทดสอบ

	-  ผู้ช่วยเจ้าหน้าที่ป้องกันฯ

	2 กรกฎาคม ๒๕๕๖

	๐9.0๐-๑0.3๐ น.
	ทดสอบภาคความรู้ความสามารถทั่วไปและความสามารถเฉพาะตำแหน่ง (ข้อเขียน)

	
	
	11.00-12.00 น.
	ทดสอบภาคความเหมาะสมกับตำแหน่ง (สัมภาษณ์)

	-  ผู้ช่วยนายช่างไฟฟ้า  


	2 กรกฎาคม 2556
	13.30-15.00  น.
	ทดสอบภาคความรู้ความสามารถทั่วไปและความสามารถเฉพาะตำแหน่ง (ข้อเขียน)

	
	
	15.30-16.30 น.
	ทดสอบภาคความเหมาะสมกับตำแหน่ง (สัมภาษณ์)


           ๑๐. เกณฑ์การตัดสิน


ผู้ผ่านเกณฑ์ ต้องมีผลคะแนนการทดสอบภาคความรู้ความสามารถทั่วไปและความความรู้ความสามารถเฉพาะตำแหน่ง  และภาคความเหมาะสมกับตำแหน่ง  ในแต่ละภาค  ไม่ต่ำกว่าร้อยละ  ๖๐ 


การจัดจ้างจะเป็นไปตามลำดับคะแนนที่สอบได้
           ๑๑. การประกาศผลการเลือกสรร


องค์การบริหารส่วนตำบลไชยมนตรี  จะประกาศบัญชีรายชื่อผู้ผ่านการเลือกสรร ในวันที่  4  กรกฎาคม  ๒๕๕๖ โดยเรียงตามลำดับที่จากผู้ได้คะแนนรวมสูงสุดลงมาตามลำดับ กรณีที่มีผู้ได้คะแนนรวมเท่ากัน ให้ผู้ได้คะแนนความเหมาะสมกับตำแหน่ง มากกว่าเป็นผู้อยู่ในลำดับที่สูงกว่า ถ้าได้คะแนนความเหมาะสมกับตำแหน่งเท่ากันให้ผู้ได้รับเลขประจำตัวเข้ารับการเลือกสรรก่อนเป็นผู้อยู่ในลำดับที่สูงกว่า
                                                                         /.- ๑๒. การขึ้นบัญชี.............

๑๒. การขึ้นบัญชีและการยกเลิกบัญชี


๑๒.๑ องค์การบริหารส่วนตำบลไชยมนตรี จะขึ้นบัญชีผู้ผ่านการเลือกสรรไม่เกิน ๑ ปี นับแต่วันที่ได้มีการจ้างในตำแหน่งที่ว่างแล้ว และผู้ผ่านการเลือกสรรจะถูกยกเลิกจากการขึ้นบัญชีเมื่อมีกรณีใดกรณีหนึ่ง ดังนี้



(๑) มีการประกาศขึ้นบัญชีใหม่



(๒) ผู้นั้นขอสละสิทธิ์ในการจ้างให้ดำรงตำแหน่งที่ผ่านการเลือกสรร



(๓) เมื่อคณะกรรมการพนักงานส่วนตำบลจังหวัดนครศรีธรรมราช มีมติในเรื่องดังกล่าวเป็นอย่างอื่น


๑๒.๒ กรณีมีข้อสงสัย ให้ถือคำวินิจฉัยของคณะกรรมการพนักงานส่วนตำบลจังหวัดนครศรีธรรมราช เป็นที่สุด
            ๑๓. การจ้าง


องค์การบริหารส่วนตำบลไชยมนตรี จะดำเนินการจ้างตามลำดับที่ในประกาศบัญชีรายชื่อผู้ผ่านการเลือกสรร เมื่อได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราช

   จึงประกาศให้ทราบโดยทั่วกัน




ประกาศ    ณ  วันที่   3  มิถุนายน  พ.ศ. 2556
(นายเชาวลิต  สุพรัตน์)

นายกองค์การบริหารส่วนตำบลไชยมนตรี
ภาคผนวก  ก
แนบท้ายประกาศองค์การบริหารส่วนตำบลไชยมนตรี
คุณสมบัติเฉพาะสำหรับตำแหน่ง/หน้าที่ความรับผิดชอบ/ลักษณะงานที่ปฏิบัติ

พนักงานจ้างตามภารกิจ  ตำแหน่ง  ผู้ช่วยเจ้าหน้าที่ป้องกันและบรรเทาสาธารณภัย
หน้าที่และความรับผิดชอบ


ปฏิบัติงานชั้นต้นเกี่ยวกับการป้องกันและระงับอัคคีภัย  ภัยธรรมชาติ  ที่ไม่ยากภาย ใต้การกำกับตรวจสอบโดยใกล้ชิดหรือตามคำสั่งหรือแบบ  หรือแนวทางปฏิบัติที่มีอยู่อย่างแน่ชัด  หรือละเอียดถี่ถ้วนและปฏิบัติหน้าที่อื่นตามที่ได้รับมอบหมาย

ลักษณะงานที่ปฏิบัติ


ป้องกันมิให้เกิดเพลิงไหม้  ระงับอัคคีภัยที่เกิดขึ้นโดยรวดเร็วมิให้ลุกลามออกไปลดอันตรายและความเสียหายทีเกิดเพลิงไหม้  รักษาและบำรุงขวัญ  ตลอดจนทรัพย์สินของประชาชนเป็นส่วนใหญ่ป้องกันและบรรเทาอันตรายจากอุทกภัย  วาตภัย  การอพยพผู้ประสบภัยและทรัพย์สิน  ช่วยเหลือสงเคราะห์ผู้ประสบภัย  การฟื้นฟูบูรณะสิ่งชำรุดเสียหายให้คืนสภาพเดิมตามแผนที่อบต.ได้กำหนดไว้  เป็นต้น  และปฏิบัติหน้าที่อื่นที่เกี่ยวข้อง

คุณสมบัติเฉพาะสำหรับตำแหน่ง
                ได้รับประกาศนียบัตรวิชาชีพ (ปวช.) หรือเทียบเท่าได้ไม่ต่ำกว่านี้ทางช่างเครื่องยนต์ ช่างไฟฟ้า ช่างโยธา ช่างก่อสร้าง ช่างกลโรงงาน ช่างเชื่อมและโลหะแผ่น หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้ 

-2-
พนักงานจ้างตามภารกิจ  ตำแหน่ง  ผู้ช่วยนายช่างไฟฟ้า
         หน้าที่และความรับผิดชอบ

     ปฏิบัติงานขั้นต้นเกี่ยวกับงานช่างไฟฟ้า  ภายใต้การกำกับและตรวจสอบโดยทั่วไป หรือตามคำสั่งหรือแบบ หรือแนวทางปฏิบัติที่มีอยู่อย่างกว้าง ๆ ปฏิบัติหน้าที่อื่นตามที่ได้รับมอบหมาย
         ลักษณะงานที่ปฏิบัติ
               เป็นเจ้าหน้าที่ชั้นต้นปฏิบัติงานที่ค่อนข้างยากเกี่ยวกับงานช่างไฟฟ้าที่ค่อนข้างมีความยุ่งยากทางเทคนิค ตามที่ได้รับมอบหมาย เช่น ตรวจ ทดสอบ สร้างส่วนประกอบ ซ่อม ประกอบ ดัดแปลง แก้ไข ติดตั้งและบำรุงรักษาเครื่องจักร เครื่องมือ เครื่องใช้ที่เกี่ยวกับไฟฟ้าที่ต้องใช้ความละเอียด แม่นยำและเทคนิคพอสมควร ช่วยคำนวณรายการ และประมาณราคาในการดำเนินงานดังกล่าว รวบรวมข้อมูลและประวัติการซ่อมและปฏิบัติงานอื่นที่เกี่ยวข้อง
 
         คุณสมบัติเฉพาะตำแหน่ง

      1. ได้รับประกาศนียบัตรวิชาชีพเทคนิค  หรือเทียบเท่าได้ไม่ต่ำกว่านี้ทางเทคนิควิศวกรรมไฟฟ้า เทคนิคเครื่องเย็นและปรับอากาศ อิเล็กโทรนิกส์  หรือทางอื่นที่ ก.อบต. กำหนดไว้ใช้เป็นคุณสมบัติเฉพาะสำหรับตำแหน่งนี้ได้หรือ
      2. ได้รับประกาศนียบัตรวิชาชีพชั้นสูง  หรือเทียบเท่าได้ไม่ต่ำกว่านี้ทางช่างไฟฟ้า ช่างเครื่องเย็นและปรับอากาศ อิเล็กโทรนิกส์  หรือทางอื่นที่ ก.อบต. กำหนดไว้ใช้เป็นคุณสมบัติเฉพาะสำหรับตำแหน่งนี้ได้

ภาคผนวก  ข
แนบท้ายประกาศองค์การบริหารส่วนตำบลไชยมนตรี
คุณสมบัติเฉพาะสำหรับตำแหน่ง/หน้าที่ความรับผิดชอบ/ลักษณะงานที่ปฏิบัติ
ตำแหน่ง ผู้ช่วยเจ้าหน้าที่ป้องกันและบรรเทาสาธารณภัย
                      ตำแหน่ง ผู้ช่วยนายช่างไฟฟ้า
***************
ก.  ภาคความรู้ความสามารถทั่วไป  ข้อสอบปรนัย    (คะแนนเต็ม  5๐  คะแนน)
          1.  ตำแหน่ง ผู้ช่วยเจ้าหน้าที่ป้องกันและบรรเทาสาธารณภัย  และตำแหน่ง ผู้ช่วยนายช่างไฟฟ้า  
     1.๑  รัฐธรรมนูญแห่งราชอาณาจักรไทย พ.ศ. ๒๕๕๐
                   1.๒   พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม
                1.๓  พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒
                1.๔  การใช้ภาษาและหลักเหตุผล การคิดคำนวณ
                1.๕  ความรู้ทั่วไปเกี่ยวกับเศรษฐกิจ สังคมและการเมืองการปกครอง
ข.  ภาคความรู้ความสามารถเฉพาะตำแหน่ง  ข้อสอบปรนัย    (คะแนนเต็ม 5๐ คะแนน)
                 ทดสอบความรู้ความสามารถเฉพาะสำหรับตำแหน่งเกี่ยวกับกฎหมาย  ระเบียบและข้อบังคับที่เกี่ยวกับการปฏิบัติงานในหน้าที่และความรู้ความสามารถที่ใช้ในการปฏิบัติงานดังนี้

1.  ตำแหน่ง  ผู้ช่วยเจ้าหน้าที่ป้องกันและบรรเทาสาธารณภัย
1.๑   พระราชบัญญัติระเบียบบริหารงานบุคคลส่วนท้องถิ่น พ.ศ. 2542

1.๒   พ.ร.บ. ระเบียบสำนักนายกรัฐมนตรีว่าด้วยงานสารบรรณ  พ.ศ.๒๕๒๖

1.๓   ความรู้เกี่ยวกับประกาศ ก.อบต.จังหวัดนครศรีธรรมราช  เรื่องหลักเกณฑ์
                              เกี่ยวกับพนักงานจ้าง

1.4  พระราชบัญญัติข้อมูลข่าวสารของทางราชการ พ.ศ. 2540

1.5  ความรู้ความสามารถเกี่ยวกับงานป้องกันภัย
                   2.  ตำแหน่ง  ผู้ช่วยนายช่างไฟฟ้า
2.๑   พระราชบัญญัติระเบียบบริหารงานบุคคลส่วนท้องถิ่น พ.ศ. 2542
2.๒   พ.ร.บ. ระเบียบสำนักนายกรัฐมนตรีว่าด้วยงานสารบรรณ  พ.ศ.๒๕๒๖

2.๓   ความรู้เกี่ยวกับประกาศ ก.อบต.จังหวัดนครศรีธรรมราช  เรื่องหลักเกณฑ์
                              เกี่ยวกับพนักงานจ้าง
                      2.๔   พระราชบัญญัติข้อมูลข่าวสารของทางราชการ พ.ศ. 2540


2.๕   ความรู้ความสามารถเกี่ยวกับไฟฟ้า
